Aku Isterinya

Aku Isterinya  ialah sebuah drama Melayu yang diadaptasi daripada novel  Aku Bukan Mistress  karya Acik Lana. Ia ditayangkan di Slot Akasia TV3 bermula 2 April 2014 hingga 20 Mei 2014.

Ia diterajui oleh Izzue Islam dan Anzalna Nasir sebagai pelakon utamanya.

Sinopsis
Mya Arlissa terperangkap dengan permainan dunia yang kejam. Dia tercampak ke dunia yang kelam dan gelap tanpa kerelaan hatinya. Tangan yang disangka boleh memimpinnya ke arah yang lebih lurus, rupanya tidak berbeza seperti lelaki lain yang hidup berajakan nafsu. Dirinya tergadai kepada Mikail, lelaki tampan yang kaya-raya dan menjadi buruan ramai wanita.

Dua tahun menghamba diri di dalam penjara yang dibina oleh Mikail dengan bertemankan dosa, Mya mula mencari arah hidupnya. Kehadiran Adam yang kejam, Shamil  yang menagih janji silam, Suzanne yang menyakitkan hati dan Datin Adiba yang sinis membuatkan hidup Mya semakin sempit. Sikap Mikail yang semakin aneh dari sehari ke sehari membuatkan Mya keliru. Dalam resah ada debar, dalam benci ada rindu, dalam marah ada tenang. Mikail mendera hati dan perasaannya.

Sampai kemuncaknya, Mya tekad. Dia mahu menoktahkan semua catatan noda dan dosa dalam diari hidupnya sebagai seorang perempuan simpanan, tapi bagaimana? Kaki ingin berlari menjauhi Mikail, tetapi hati mengikat janji secara sembunyi.

Mengapa membina harapan jika penghujungnya tidak seindah impian? Dan… cukupkah tempoh dua tahun untuk memastikan debaran di hati mereka melagukan rentak yang sama?

Barisan Pelakon
 Anzalna Nasir sebagai Mya Arlissa
 Izzue Islam sebagai Mikail
 Syazwan Zulkifly sebagai Adam
 Fazren Rafi sebagai Shamil
 Eizlan Yusoff sebagai Datuk Luthfi
 Marissa Yasmin sebagai Datin Adiba
 Elizad Sharifuddin sebagai Lisa
 Noniswara sebagai Datin Sofea
 Shakilla Khoriri sebagai Suzanne
 Mardiana Alwi sebagai Farhan
 Syatilla Melvin sebagai Muzifa
 Lia Natalia sebagai Yati
 Lunia Ara Syieda sebagai Suzi

Lagu Tema

Rujukan

Pautan luar 

Rancangan TV3
Siri drama televisyen Malaysia
Drama Melayu
Drama terbitan Global Station